Trompop botsing eis tweeArgieffoto. Twee mense is Sondagmiddag dood en vyf beseer nadat twee voertuie mekaar reg van voor op die N2-snelweg naby die Mpoza-afrit in Zululand, KwaZulu-Natal, getref het. Die oorsaak van die ongeluk is nog nie bekend nie, en word deur die polisie ondersoek. Chris Botha, woordvoerder van Netcare 911, het gesê die twee mense was reeds dood toe paramedici by die toneel opgedaag het. “Van die beseerdes was in die wrakke vasgekeer en moes deur die brandweer uitgesny word,” het Botha gesê. Die pasiënte is op die toneel gestabiliseer en na verskeie nabygeleë hospitale geneem vir verdere behandeling.